gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl pt gl gl gl gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os mozos 'cólganse da vela' en Vigo
Venres, sexta feira, 07 de outubro de 2022
Aproveitando que o mar está perto
A directora xeral para o Deporte presentou un programa que ofrece prazas de balde para que 150 nenos da cidade olívica se acheguen á experiencia de navegar.
Tags: 'Cólgate da vela' Deporte Galego Marta Souto vela
Na presentación do proxecto 'Cólgate da vela'
O proxecto 'Cólgate da vela', posto en marcha pola Federación Galega de Vela en colaboración coa Dirección Xeral para o Deporte e a Fundación Deporte Galego, chega a Vigo para promover a vela en catamarán entre a xente nova.
Dentro do programa están dispoñíbeis 150 prazas para nenos e nenas de idades comprendidas entre os 12 e os 14 anos, que recibirán coñecementos técnicos e clases prácticas no mar. Os mozos e mozas sairán ao mar un día á semana, pola tarde, e o resto do tempo (nun curso que durará os meses de outubro, novembro e decembro) atenderán á parte teórica, na que estudarán o coñecemento e respecto ao medio mariño, o regulamento das regatas e os formatos das competicións.
A información sobre o proxecto repartiuse xa polos centros de Vigo, que poden inscribirse na web www.pasionplaya.com, ou no teléfono 984 446 060. O ano que vén 'Cólgate da vela' chegará á Coruña.
O obxectivo, apostar pola base
Á presentación do proxecto 'Cólgate da vela' asistiron a directora xeral para o Deporte, Marta Souto; o presidente da Federación Galega de Vela, José Ángel Rodríguez; o concelleiro de Deportes de Vigo, Xabier Alonso; o responsábel do programa Punto Pasión Playa, Tono Teixeiro, e o director deportivo do programa, Jorge Maciel.
Na súa quenda de palabra, a máxima responsábel do Deporte Galego lembrou que Galiza conta coas mellores infraestruturas naturais -as rías galegas- para practicar deportes náuticos. Mais agora tamén se complementan con outras instalacións, como o Centro Galego de Tecnificación de Vela: "Hai só unha semana estabamos inaugurando o centro, e dentro deste edificio contamos cunha escola de vela que vén dar continuidade a estes proxectos de traballo coa base. Todo isto é unha planificación co obxectivo de ter representación galega en Londres 2012, despois do éxito acadado en Beixín con Fernando Echávarri e Antón Paz", destacou Souto.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Marta Souto e Ánxela Bugallo na inauguracion do Centro Galego de Tecnificación de Vela, en Vilagarcía de Arousa
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto